**Bod č. 11**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 15.02.2018

**Návrh VZN č. .../2018 o určení nových názvov ulíc v meste Stupava**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. Návrh VZN

4. Situácia podľa KM

**Zodpovedná:**

Mgr. Helga Csalavová, v.r.

vedúca majetkovo-právneho oddelenia

**Spracovateľka:**

Mgr. Helga Csalavová, v.r.

vedúca majetkovo-právneho oddelenia

**Návrh uznesenia:**

Mestské zastupiteľstvo v Stupave

**s c h v a ľ u j e**

Všeobecne záväzné nariadenie č. .../2018 o určení nových názvov ulíc v meste Stupava.

**Dôvodová správa**

Podľa § 2b v spojení s § 6 zákona č. 369/1990 Zb. o obecnom zriadení v znení neskorších predpisov sa určujú názvy ulíc a verejných priestranstiev všeobecne záväzným nariadením obce.

Mestskému úradu v Stupave bola doručený návrh vlastníkov pozemnej komunikácie na pomenovanie ulice v lokalite „Štúrova ul. - Nivy“.

Návrh bol predložený Názvoslovnej komisii k prerokovaniu.

Žiadatelia navrhovali: návrh 1.: Šípková ulica, návrh č. 2: ul. Ľudovíta Fullu, skrátene Ľ. Fullu.

Názvoslovná komisia na svojom rokovaní dňa 22.11.2017 sa po posúdení predloženého návrhu priklonila k návrhu vlastníkov pozemnej komunikácie a **odporučila mestskému zastupiteľstvu schváliť názov ulice podľa návrhu č. 1 – Šípková ulica**, ktorý vychádza z pôvodného využívania pozemkov tvoriacich novú lokalitu. Pozemky v minulosti slúžili na pestovanie šípkových kríkov.

Názvoslovná komisia na svojom rokovaní dňa 23.1.2018 prerokovala aj návrh vlastníkov novovzniknutej ulice, ktorá ústi priamo na ulicu Nová na pridruženie ulice pod ulicu Nová. Po posúdení predloženého návrhu sa komisia priklonila k návrhu vlastníkov a **odporučila mestskému zastupiteľstvu schváliť pridruženie ulice pod ulicu Nová.**

Návrh Všeobecne záväzného nariadenia o určení nových názvov ulíc mesta Stupava bol pripravený na základe schválenia pomenovaní nových ulíc Názvoslovnou komisiou.

Návrh Všeobecne záväzného nariadenia o určení nových názvov ulíc mesta Stupava bol zverejnený na úradnej tabuli a na webovej stránke mesta dňa 31.1.2018.

Mestská rada svojim uznesením zo dňa 05.02.2018 **odporučila** **MsZ** schváliť VZN o určení nových názvov ulíc v Stupave.

***Návrh***

**Všeobecne záväzné nariadenie Mesta Stupava č. .../2018**

**o určení nových názvov ulíc v meste Stupava**

Mesto Stupava sa v súlade s ustanovením § 2b ods. 1 zákona č. 369/1990 Zb. o obecnom zriadení v znení neskorších predpisov a príslušnými ustanoveniami vyhlášky MV SR   
č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb uznieslo :

**§ 1**

**Úvodné ustanovenie**

l. Toto všeobecne záväzné nariadenie Mesta Stupava (ďalej len „nariadenie“) určuje názvy novovzniknutých ulíc, ktoré vznikli výstavbou pozemných komunikácií a chodníkov v lokalite „Štúrova ul. - Nivy“ a ulice Nová.

**§ 2**

**Určenie názvov ulíc**

1. V Meste Stupava sa určujú nasledovné názvy ulíc :

1.1. Šípková ulica - pre novovzniknutú ulicu v lokalite „Štúrova ul. - Nivy“

(pozemky parcely reg. „C“ KN č. 1941/150, 1941/176, 1941/164, 1941/175 ),

1.2. Nová ulica – pre predĺženie ulice Nová

(pozemky parcely reg. „C“ KN č. 1255/4, 1254/4, 1255/1)

**§ 3**

**Spoločné ustanovenia**

1. Presné vymedzenie ulíc, ktorých názvy sú určené v § 2 nariadenia, je znázornené v katastrálnych mapách, ktoré tvoria prílohu tohto nariadenia.

2. Označenie ulíc určených týmto nariadením vykoná na vlastné náklady Mesto Stupava.

3. Názvy ulíc určených týmto nariadením budú zapísané do registra adries SR.

**§ 4**

**Záverečné ustanovenia**

1. Mestské zastupiteľstvo v Stupave schválilo toto nariadenie dňa ......... 2018, uznesením č. .........../2018.
2. Toto všeobecne záväzné nariadenie nadobúda účinnosť dňom ................. 2018.

V Stupave, dňa .................... 2018.

Ing., Mgr. art. Roman Maroš

primátor mesta